Komisijos direktyva
1982 m. liepos 1 d.
trečią kartą derinanti su technikos pažanga Tarybos direktyvą 71/318/EEB dėl valstybių narių įstatymų, susijusių su dujų tūrio skaitikliais, suderinimo
(82/623/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1971 m. liepos 26 d. Tarybos direktyvą 71/316/EEB dėl valstybių narių įstatymų, susijusių su bendromis matavimo priemonių ir metrologinės kontrolės metodų nuostatomis, suderinimo [1] su pakeitimais, padarytais Graikijos Stojimo aktu, ypač į jos 17 straipsnį,
kadangi atsižvelgiant į techninę pažangą šioje srityje, Direktyva 71/318/EEB [2] su paskutiniais pakeitimais, padarytais Komisijos direktyva 78/365/EEB [3], turėtų būti iš dalies pakeista;
kadangi šioje direktyvoje numatytoms priemonėms pritaria Direktyvų dėl techninių kliūčių panaikinimo prekiaujant matavimo priemonėmis derinimo su technikos pažanga komitetas,
PRIĖMĖ ŠIĄ DIREKTYVĄ:
1 straipsnis
Direktyvos 71/318/EEB priedo I.B. 3.2.3, I.B. 8, I.B. 9.2.1, I.B. 10, II. 5.2.1, III. 3.1.1, III. 3.3 ir III. 7.1 punktų tekstas šia direktyva pakeičiamas pagal jos priedą.
2 straipsnis
Valstybės narės priima įstatymus ir kitus teisės aktus, kurie būtini šios direktyvos įgyvendinimui iki 1983 m. gegužės 1 d. Apie tai jos nedelsdamos praneša Komisijai.
3 straipsnis
Ši direktyva skirta valstybėms narėms.
Priimta Briuselyje, 1982 m. liepos 1 d.